Bya Wasswa Baker Ssentongo
POLIISI ye Lwemwedde ekisangibwa mu Ggombolola ye Masuulita mu Disitulikiti ye Wakiso erwanaganye n’abatuuze be Wabiyinja nga etaasa omuvubuka abadde azze okubba embuzi za Amyuka Town clark we Makindye n'alemera mu faamu ye.
Enock Tumwesigye 23 nga mutuuze we Kiweebwa mu Ggombolala ye Gombe yataasizza poliisi ku batuuze ababadde bagaala okumugajambula oluvannyuma lw’okugenda mu faamu ya amyuka town clark we Makindye Jimmy Mabanja nabbamu embuzi kyokka n'alemeramu.
Omulaalo awuulidde muntu akaaba ng'embuzi ennume ne yebuuza kiki ekikaabya embuzi ku saawa 11:00 ez’okumakya ku Lwokubiri.
Wano yakubye enduulu ezasombodde abatuuze ne bagaala okumukuba era Poliisi yayitiddwa okugya okumutaasa nga kino kyanyizizza abatuuze nebagala okumugya ku Poliisi naye nebasinza amanyi.
lug_Latn lug_Latn lug_Latn lug_Latn lug_Latn